7. ΑΠΟΦΑΣΙΣ ΣΥΜΒΟΥΛΙΟΥ ΕΞΩΤΕΡΙΚΟΥ ΕΜΠΟΡΙΟΥ Αριθ. 43542 της 25 Οκτ./5 Νοεμ. 1958 (ΦΕΚ Β΄ 297) Περί τρόπου εισαγωγής και διαθέσεως προϊόντων παραγομένων υπό του Κρατικού Διϋλιστηρίου Πετρελαίου. Έχοντες υπ’ όψει 1)το Ν.Δ. 480/1947 «περί συστάσεως Διοικήσεως Εξωτερικών Εμπορίου», 2)το Ν.Δ. 3834/1958 «περί κυρώσεως της συμβάσεως εκμισθώσεως προς λειτουργίαν του Κρατικού Διϋλιστηρίου Πετρελαίου», 3)το υπ’ αριθ. 1410/ 16.10.1958 έγγραφον της Εταιρείας Μεταφορών Εμπορίας και Διϋλίσεως Πετρελαίου και 4)το υπ’ αριθ. 38705/18.10.1958 έγγραφον του Υπουργείου Συντονισμού, αποφασίζομεν: Σελ. 204(α) Τεύχος 456-Σελ. 12 Από της εκδόσεως της παρούσης η εισαγωγή και αποταμίευσις προϊόντων ομοίων προς τα παραγόμενα υπό του Κρατικού Διϋλιστηρίου Πετρελαίου θα διέπεται υπό των διατάξεων του Ν.Δ. 3834/1958. Από της χρονολογίας της παρούσης ουδεμία φόρτωσις των ανωτέρω προϊόντων είτε ταύτα προορίζονται δι’ ανάλωσιν είτε δι’ αποταμίευσιν θα επιτρέπεται άνευ της υπό του ανωτέρω Ν.Δ/τος προβλεπομένης εγκρίσεως. Δι’ αποφάσεως του Υπουργού του Εμπορίου θέλει καθορίζηται η διαδικασία εισαγωγής και αποταμιεύσεως των εν λόγω προϊόντων. Η παρούσα δεν έχει εφαρμογήν δια τας φορτωθείσας ήδη ποσότητας, η εισαγωγή και διάθεσις των οποίων θα εξακολουθήση διεπομένη υπό των μέχρι σήμερον ισχυσασών διατάξεων. Πάσα διάταξις αντικειμένη εις την παρούσαν καταργείται. Η παρούσα ης η ισχύς άρχεται από σήμερον δημοσιευθήτω δια της Εφημερίδος της Κυβερνήσεως. Βλ. την περί Κρατικού Διϋλιστηρίου Νομοθεσίαν εν τόμ. 13 σελ. 244,945. 